Zürich (kadhangkala ditulis Zurich, tanpa umlaut) iku kutha gedhé dhéwé ing Switserlan lan kutha krajan saka Kanton Zürich. Kutha iki dipanggoni déning 364.558 jiwa ing taun 2002 yèn diétung karo laladan urbané dadi 1.091.732 jiwa. Zürich iku pusat dagang ing Switserlan lan dadi salah siji kutha sing wigati banget ing donya bebarengan karo Jenewa. jeneng Romawi kanggo kutha iki yaiku Turicum déné ing dhialèk Jerman Zürich dikenal minangka Züri.

Transportasi 
Zürich iku salah siji pusat patemon lalu lintas sepur, dalan bébas hambatan, lan montor mabur. Ing Zürich ana sawatara stasiun sepur kaya Zürich Hauptbahnhof, Zürich Oerlikon, Zürich Stadelhofen, lan Zürich Altstetten. Kutha iki uga diliwati déning sepur kacepetan dhuwur TGV. Kanggo transportasi jero kutha, jaringan transportasi publik ZVV duwé jaringan sing cukup padhet kanthi telung rupa moda: S-Bahn, trem, lan bis. Rumor sing ana yaiku ora ana lokasi ing laladan pusat kutha sing adohé punjul 150 mèter saka stopan bis, trem, utawa sepur.

Zürich dilayani déning papan anggegana gedhé dhéwé ing Switserlan, Papan Anggegana Internasional Zurich ing Kloten, watara 10 km sisih wétan-lor kutha.

Pendhidhikan 
Ing Zürich dumunung universitas/institut kaloka ing Switserlan: ETH Zürich. Institut tèknologi iki wis ngasilaké punjul 20 panampa Bebungah Nobel. Albert Einstein tau sekolah lan banjur dadi profesor ing kéné.

Pranala njaba 
 Situs resmi
 Zürich Photos 

Kutha ing Switserlan